CELEX: 22019D1401
Language: ro
Date: 2019-07-10 00:00:00
Title: Decizia nr. 188/2019 a Comitetului mixt al SEE din 10 iulie 2019 de modificare a anexei IX (Servicii financiare) la Acordul privind SEE [2019/1401]

12.9.2019   
               
               
                  RO
               
               
                  Jurnalul Oficial al Uniunii Europene
               
               
                  L 235/7
               
            
         DECIZIA NR. 188/2019 A COMITETULUI MIXT AL SEE
         din 10 iulie 2019
         de modificare a anexei IX (Servicii financiare) la Acordul privind SEE [2019/1401]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul delegat (UE) 2019/979 al Comisiei din 14 martie 2019 de completare a Regulamentului (UE) 2017/1129 al Parlamentului European și al Consiliului în ceea ce privește standardele tehnice de reglementare referitoare la informațiile financiare esențiale din rezumatul prospectului, publicarea și clasificarea prospectelor, comunicările cu caracter publicitar privind valorile mobiliare, suplimentele la prospect și portalul pentru notificări și de abrogare a Regulamentului delegat (UE) nr. 382/2014 al Comisiei și a Regulamentului delegat (UE) 2016/301 al Comisiei (1) trebuie încorporat în Acordul privind SEE.
                  
               
                     (2)
                  
                  
                     Regulamentul delegat (UE) 2019/980 al Comisiei din 14 martie 2019 de completare a Regulamentului (UE) 2017/1129 al Parlamentului European și al Consiliului în ceea ce privește formatul, conținutul, verificarea și aprobarea prospectului care trebuie publicat în cazul unei oferte publice de valori mobiliare sau al admiterii de valori mobiliare la tranzacționare pe o piață reglementată și de abrogare a Regulamentului (CE) nr. 809/2004 al Comisiei (2) trebuie încorporat în Acordul privind SEE.
                  
               
                     (3)
                  
                  
                     Regulamentul delegat (UE) 2019/979 abrogă Regulamentele delegate (UE) nr. 382/2014 (3) și (UE) 2016/301 (4) ale Comisiei, care sunt încorporate în Acordul privind SEE și care, prin urmare, trebuie să fie eliminate din respectivul acord începând cu 21 iulie 2019.
                  
               
                     (4)
                  
                  
                     Regulamentul delegat (UE) 2019/980 abrogă Regulamentul (CE) nr. 809/2004 al Comisiei (5), care este încorporat în Acordul privind SEE și care, prin urmare, trebuie să fie eliminat din respectivul acord începând cu 21 iulie 2019.
                  
               
                     (5)
                  
                  
                     Prin urmare, anexa IX la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            
               (1)   În anexa IX la Acordul privind SEE, după punctul 29bd [Regulamentul (UE) 2017/1129 al Parlamentului European și al Consiliului] se introduc următoarele puncte:
               
                           „29bda.
                        
                        
                           
                              32019 R 0979: Regulamentul delegat (UE) 2019/979 al Comisiei din 14 martie 2019 de completare a Regulamentului (UE) 2017/1129 al Parlamentului European și al Consiliului în ceea ce privește standardele tehnice de reglementare referitoare la informațiile financiare esențiale din rezumatul prospectului, publicarea și clasificarea prospectelor, comunicările cu caracter publicitar privind valorile mobiliare, suplimentele la prospect și portalul pentru notificări și de abrogare a Regulamentului delegat (UE) nr. 382/2014 al Comisiei și a Regulamentului delegat (UE) 2016/301 al Comisiei (JO L 166, 21.6.2019, p. 1).
                        
                     
                           29bdb.
                        
                        
                           
                              32019 R 0980: Regulamentul delegat (UE) 2019/980 al Comisiei din 14 martie 2019 de completare a Regulamentului (UE) 2017/1129 al Parlamentului European și al Consiliului în ceea ce privește formatul, conținutul, verificarea și aprobarea prospectului care trebuie publicat în cazul unei oferte publice de valori mobiliare sau al admiterii de valori mobiliare la tranzacționare pe o piață reglementată și de abrogare a Regulamentului (CE) nr. 809/2004 al Comisiei (JO L 166, 21.6.2019, p. 26).”
                        
                     
            
               (2)   Textele de la punctele 29ba [Regulamentul (CE) nr. 809/2004 al Comisiei], 29bb [Regulamentul delegat (UE) nr. 382/2014 al Comisiei] și 29bc [Regulamentul delegat (UE) 2016/301 al Comisiei] din anexa IX la Acordul privind SEE se elimină începând cu 21 iulie 2019.
            
         
         
            Articolul 2
            Textele Regulamentelor delegate (UE) 2019/979 și (UE) 2019/980 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 11 iulie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 10 iulie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 166, 21.6.2019, p. 1.
         
            (2)  JO L 166, 21.6.2019, p. 26.
         
            (3)  JO L 111, 15.4.2014, p. 36.
         
            (4)  JO L 58, 4.3.2016, p. 13.
         
            (5)  JO L 149, 30.4.2004, p. 1.
         
            (*1)  Nu au fost semnalate obligații constituționale.